Var det kommet frem, at Mette Frederiksen, Kristian Thulesen Dahl eller Morten Østergaard fået et 5-årigt tilhold fra politiet for at have chikaneret en bekendt, havde pressen allerede nu været indkaldt til et pressemøde, hvor partilederen brødebetynget tog sin afsked.

Men nu er det partiet Stram Kurs’ leder, Rasmus Paludan, og han er ikke som andre, forklarer Politikens politiske kommentator Kristian Madsen.

»Havde det været enhver anden partileder, havde han været færdig. Men Rasmus Paludan er unik i dansk politik, og jeg er usikker på, hvordan det kommer til at virke«.